CELEX: 32012D0352
Language: da
Date: 2012-06-07 00:00:00
Title: 2012/352/EU: Rådets afgørelse af 7. juni 2012 om den holdning, som Den Europæiske Union skal indtage i AVS-EU-Ministerrådet til Republikken Sydsudans status i forbindelse med partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater

4.7.2012   
            
            
               DA
            
            
               Den Europæiske Unions Tidende
            
            
               L 174/2
            
         RÅDETS AFGØRELSE
   af 7. juni 2012
   om den holdning, som Den Europæiske Union skal indtage i AVS-EU-Ministerrådet til Republikken Sydsudans status i forbindelse med partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater
   (2012/352/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen (1), særlig artikel 1,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (2) blev ændret første gang i Luxembourg den 25. juni 2005 (3) og blev ændret for anden gang i Ouagadougou den 22. juni 2010 (4) (»AVS-EU-partnerskabsaftalen«). Anden ændring har fundet midlertidig anvendelse siden den 31. oktober 2010.
            
         
               (2)
            
            
               Ifølge artikel 94 i AVS-EU-partnerskabsaftalen skal enhver anmodning om tiltrædelse, som fremsættes af en stat, indgives til og godkendes af AVS-EU-Ministerrådet.
            
         
               (3)
            
            
               Den 20. marts 2012 indgav Republikken Sydsudan anmodning om tiltrædelse i overensstemmelse med AVS-EU-partnerskabsaftalens artikel 94 og anmodning om observatørstatus med mulighed for at deltage i de fælles institutioner, der er oprettet ved den pågældende aftale, indtil tiltrædelsesproceduren er afsluttet.
            
         
               (4)
            
            
               AVS-EU-Ministerrådets godkendelse af Sydsudans tiltrædelse og AVS-EU-Ministerrådets tildeling af observatørstatus til Sydsudan indtil den 20. november 2012 bør godkendes af Unionen. Sydsudan bør deponere tiltrædelsesakten hos depositarerne for AVS-EU-partnerskabsaftalen, dvs. Generalsekretariatet for Rådet for Den Europæiske Union og sekretariatet for AVS-staterne, senest denne dato.
            
         
               (5)
            
            
               Den holdning, som Unionen skal indtage vedrørende Sydsudans status i forhold til AVS-EU-partnerskabsaftalen i AVS-EU-Ministerrådet, bør derfor fastlægges.
            
         
               (6)
            
            
               Unionens holdning i AVS-EU-Ministerrådet bør baseres på det udkast til afgørelse, der er knyttet til nærværende afgørelse —
            
         VEDTAGET DENNE AFGØRELSE:
   Artikel 1
   Den holdning, som Den Europæiske Union skal indtage i AVS-EU-Ministerrådet i spørgsmålet om Republikken Sydsudans anmodning om tiltrædelse og observatørstatus, er, at anmodningerne skal imødekommes på de betingelser, der er opstillet i udkastet til AVS-EU-Ministerrådets afgørelse, som er knyttet til nærværende afgørelse.
   Landets observatørstatus vil være gyldig indtil den 20. november 2012. Sydsudan skal senest denne dato deponere sin tiltrædelsesakt hos Generalsekretariatet for Rådet for Den Europæiske Union og AVS-staternes sekretariat.
   Formelle og mindre ændringer af udkastet til AVS-EU-Ministerrådets afgørelse kan foretages efter aftale, uden at det kræver, at denne afgørelse skal ændres.
   Artikel 2
   Denne afgørelse træder i kraft dagen efter vedtagelsen.
   
      Udfærdiget i Luxembourg, den 7. juni 2012.
      
         
            På Rådets vegne
         
         M. BØDSKOV
         
            Formand
         
      
   
   
      (1)  EFT L 317 af 15.12.2000, s. 376.
   
      (2)  EFT L 317 af 15.12.2000, s. 3.
   
      (3)  Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side undertegnet i Cotonou den 23. juni 2000 (EUT L 209 af 11.8.2005, s. 27).
   
      (4)  Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).
   
      UDKAST TIL
      AFGØRELSE Nr. …/2012 TRUFFET AF AVS-EU-MINISTERRÅDET
      af …
      om Republikken Sydsudans status i forhold til partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side
      AVS-EU-MINISTERRÅDET HAR —
      under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1), som ændret første gang i Luxembourg den 25. juni 2005 (2) og som ændret anden gang i Ouagadougou den 22. juni 2010 (3) (herefter benævnt »AVS-EU-partnerskabsaftalen«), særlig artikel 94,
      under henvisning til AVS-EF-Ministerrådets afgørelse nr. 1/2005 af 8. marts 2005 om vedtagelse af forretningsordenen for AVS-EF-Ministerrådet (4), særlig artikel 8, stk. 3, og
      ud fra følgende i betragtninger:
      
                  (1)
               
               
                  Anden ændring af AVS-EU-partnerskabsaftalen har fundet midlertidig anvendelse siden den 31. oktober 2010.
               
            
                  (2)
               
               
                  Ifølge artikel 94 i AVS-EU-partnerskabsaftalen skal enhver anmodning om tiltrædelse, som fremsættes af en stat, indgives til og godkendes af Ministerrådet.
               
            
                  (3)
               
               
                  Den 20. marts 2012 indgav Republikken Sydsudan anmodning om tiltrædelse i overensstemmelse med AVS-EU-partnerskabsaftalens artikel 94 og anmodning om observatørstatus med mulighed for at deltage i de fælles institutioner, der er oprettet ved den pågældende aftale, indtil tiltrædelsesproceduren er afsluttet.
               
            
                  (4)
               
               
                  Landets observatørstatus bør være gyldig indtil den 20. november 2012. Sydsudan bør deponere tiltrædelsesakten hos depositarerne for AVS-EU-partnerskabsaftalen, dvs. Generalsekretariatet for Rådet for Den Europæiske Union og sekretariatet for AVS-staterne, senest denne dato —
               
            VEDTAGET DENNE AFGØRELSE:
      Artikel 1
      Godkendelse af anmodning om tiltrædelse og observatørstatus
      Sydsudans anmodning om at tiltræde partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000, som ændret første gang i Luxembourg den 25. juni 2005 og som ændret anden gang i Ouagadougou den 22. juni 2010, godkendes hermed.
      Sydsudan opnår observatørstatus under AVS-EU-partnerskabsaftalen indtil den 20. november 2012.
      Sydsudan skal deponere sin tiltrædelsesakt hos depositarerne for AVS-EU-partnerskabsaftalen, dvs. Generalsekretariatet for Rådet for Den Europæiske Union og AVS-staternes sekretariat, senest denne dato.
      Artikel 2
      Ikrafttrædelse
      Denne afgørelse træder i kraft på dagen efter vedtagelsen.
      
         Udfærdiget i …, den …
         
            
               På AVS-EU-Ministerrådets vegne
            
            
               Formand
            
         
      
      
         (1)  EFT L 317 af 15.12.2000, s. 3.
      
         (2)  Aftale om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side undertegnet i Cotonou den 23. juni 2000 (EUT L 209 af 11.8.2005, s. 27).
      
         (3)  Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).
      
         (4)  EUT L 95 af 14.4.2005, s. 44.